**GRAD PULA-POLA**

**UPRAVNI ODJEL ZA DRUŠTVENE DJELATNOSTI I MLADE**

Sukladno članku 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), uz prethodnu suglasnost Gradonačelnika Grada Pula-Pola, službenica ovlaštena za obavljanje poslova pročelnika Upravnog odjela za društvene djelatnosti i mlade Grada Pula-Pola raspisala je javni natječaj objavljen dana 15.09.2021. godine u „Narodnim novinama“ Republike Hrvatske, na Hrvatskom zavodu za zapošljavanje, Područni ured Pula i web stranicama Grada Pula-Pola za radno mjesto:

* **savjetnik 1. za međunarodne projekte - 2 izvršitelja na neodređeno vrijeme**

pa se sukladno navedenom daju sljedeće:

**OBAVIJESTI I UPUTE**

**Opis poslova radnog mjesta:**

* obavlja poslove pripreme projekata za kandidiranje na EU i druge međunarodne fondove, fondove financijskih institucija i stranih vlada iz djelokruga Upravnog odjela za društvene djelatnosti i mlade;
* obavlja poslove implementacije projekata i programa prema sklopljenim ugovorima između međunarodnog ili nacionalnog donatora i Grada Pule, iz djelokruga Upravnog odjela za društvene djelatnosti i mlade;
* priprema financijske i druge izvještaje projekata u skladu s preuzetim Ugovornim obvezama po projektima;
* vodi potrebne evidencije svih dokumenata vezanih uz provedbu projekata;

- izrađuje nacrte i prijedloge akata, te provodi upravni postupak u upravnim stvarima iz djelokruga Odsjeka, u skladu sa smjernicama i pod nadzorom voditelja Odsjeka;

* sudjeluje u radu povjerenstva za javnu nabavu;
* obavlja druge poslove po nalogu pročelnika, pomoćnika pročelnika i voditelja Odsjeka.

**Podaci o plaći:**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika, Klasa: 023-01/10-01/1083, Urbroj: 2168/01-02-01-0235-10-4 od 24. rujna 2010. godine i Odlukom o izmjeni i dopuni Odluke o koeficijentima za obračun plaće službenika i namještenika Klasa: 023-01/13-01/1255, Urbroj: 2168/01-02-01-0243-13-3 od 12. prosinca 2013. godine. Slijedom toga, plaću radnog mjesta savjetnika 1. za međunarodne projekte čini umnožak koeficijenta radnog mjesta 2,20 i osnovice za izračun plaće (iznos osnovice je 4.708,62 kn, bruto) uvećan za 0,5 % za svaku navršenu godinu radnog staža.

1. **TESTIRANJE KANDIDATA**

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima - pisani test.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Zakon o lokalnoj i područnoj (regionalnoj) samoupravi („Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20);
2. Zakon o predškolskom odgoju i obrazovanju ( „Narodne novine“ 10/97, 107/07 94 /13, 98/19);
3. Zakon o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20);
4. Operativni program „Konkurentnost i kohezija 2014.-2020. Objavljen na službenim stranicama Ministarstva regionalnog razvoja i EU fondova <https://razvoj.gov.hr/o-ministarstvu/eu-fondovi/financijsko-razdoblje-eu-2014-020/operativniprogrami/356>
5. Operativni program "Učinkoviti ljudski potencijali 2014. – 2020.Objavljen na službenim stranicama Ministarstva rada i mirovinskoga sustava <http://www.esf.hr/operativni-program/>
6. Strategija razvoja urbanog područja Pula.

**Pravila testiranja:**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.
6. **INTERVJU**
7. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
8. Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova te dostavlja službenici ovlaštenoj za obavljanje poslova pročelnika Upravnog odjela za društvene djelatnosti i mlade Grada Pula-Pola rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Pročelnica, odnosno, službenica ovlaštena za obavljanje poslova pročelnika Upravnog odjela za društvene djelatnosti i mlade Grada Pula-Pola donosi Rješenje o prijmu u službu koje se dostavlja svim kandidatima koji su se prijavili na javni natječaj.

Kandidat koji nije zadovoljan Rješenjem o prijmu u službu izabranog kandidata, ima pravo podnijeti žalbu gradonačelniku Grada Pula-Pola u roku od 15 dana od dana dostave rješenja.

**POZIV ZA TESTIRANJE BIT ĆE OBJAVLJEN NAJMANJE 5 DANA PRIJE TESTIRANJA, NA WEB-STRANICI GRADA PULE I NA OGLASNOJ PLOČI UPRAVNOG ODJELA ZA DRUŠTVENE DJELATNOSTI I MLADE**

**GRAD PULA-POLA**

**UPRAVNI ODJEL ZA DRUŠTVENE DJELATNOSTI I MLADE**